Suomalaisen Facepalm Gamesin The Swapper on omaperäinen, näyttävä ja kiehtova puzzlepeli. Siitä huolimatta, että tekijästudion nimi ei välttämättä ole ihan viimeisen päälle harkittu. Itse peli ottaa sen sijaan kaiken irti päähenkilönä toimivan astronautin kyvystä kopioida itseään ja ohjata näitä kopioita itsenäisesti.

Alun perin PC-, Mac- ja Linux -alustoille tehty peli ilmestyy elokuun 6. päivä PlayStation 3, PlayStation 4 – ja PlayStation Vita -alustoille. Käännös ei ole Facepalm Gamesin omaa käsialaa, vaan siitä vastaa Curve Studios.

Curve Studios on nyt ilmoittanut, että The Swapper tulee laajentamaan alustavalikoimaansa entisestään vielä tämän vuoden aikana. Astronauttipuzzleilu nimittäin käännetään myös Nintendon Wii U -konsolille. Näin myös Nintendo-pelaajat pääsevät käsiksi suomalaiseen laatupeliin.

Lähde: Eurogamer

Lisää aiheesta

Suomihitti The Swapper ilmestyy PS3:lle, PS4:lle ja Vitalle

Suomipeli The Swapper ihastuttaa PC:llä

Suomen peliala valitsi Resogunin vuoden suomipeliksi